تسائی لون (105AD)
ظریف امین
تسائی لون اولی مرد بوتگ کہ آئی ءَ کاگد جوڈ کتگ.بلئے آئیءِنام هچ انسائیکلوپیڈیاءَ گواه نکنت. برےبرے ٹیکسٹ بکانی تہا آئیءِ نام گندگ بیت.
تسائی بادشاه( ‌Ho.Ti )ءِ زمانگءَ آمیدگس ءَ کارءَ بوتگ. چینیانی دپتر ءِ ردا آ یک “ہجڑایے” بوتگ . وهدے آ کاگد جوڈ کنت تاں بادشاه سک وش بیت ءُ آئیءَ بازیں مال ءُ زرے دنت. رندا آ بادشاهءِ پندلانی وڈالیگ بیت ءُبے ازت کنگ بیت. آ زہر وارت ءُ وتی زندگیءَ هلاس کنت.
دومی سدی ءَ تیوگیں چائیناءَ کاگدءِ کارمرزی بندات بیت ءُ رندءَ ایشیا ءِ آدگه ملکاں اوں کاگد برگ بیت.مزنیں مدتےءَ داں آ کاگد ءِ راز ءَ گون وت دارنت.بلے 751 ءَ عرب لہتیں چائینیز گرنت ءُ بندیگ کن انتءُ چراهاں چہ کاگدءِ جوڈ کنگ ءِ رازءَ پچ گرنت. همے وڈا بازیں مدتےءَ سمر کند ءُ بغدادءَ کاگد ءِ جوڈ کنگ بندات بیت.همے پیما دوازدهمی کرنءَ یورپءِ مردم چہ عربانی کرا کاگد ءِ رازءَ در برنت ءُ وت ماں یورپءَ کاگد ءِ جوڈ کنگ بندات بیت.
رندا گوتنبرگ نوکیں رنگےءَ پرنٹنگ کاگد جوڈ کنت کہ مرچی دنیا آئیءَ کارمرز کنگءَ انت.
بے کاگدءَ دنیا چون بوتگ؟
گشنت تسائی لونءَ پیسر چائیناءَ کتاب دارءُ بمبوانی سرا جوڈ کنگ بوتگ انت که سک گران بوتگ انت. ءُ یورپءَ کاگد ءِ رازءَ سرپد بووگءَ پیسر کتاب ءُ نبشتانک جناورانی پوستانی سرا نبشتہ کنگ بوتگ انت.
چریشی ءَ رند نرسل ءِ درچک Papyrus پہ نبشتانک ءُ کتاباں رومن ،یونانءُ مصر ءِ مردماں کارمرز کتگ.بلے ایشیءِ کار اوں گران بوتگ پہ کارمرزکنگءَ.
پمشکہ کارانی ارزان کنوکیں شی لون ستا کرزیت کہ کاگدے جوڈ کتگ ءُ مارا داتگ.
دلگوش:اے نبشتانک چہ میکائیل ہارٹءِ کتاب A Ranking Of The Most Influential Persons in History ءَ چہ زرتگ ءُ رجانک کتگ.